CELEX: 62020TN0131
Language: sk
Date: 2020-02-27 00:00:00
Title: Vec T-131/20: Žaloba podaná 27. februára 2020 – IR/Komisia

11.5.2020   
            
            
               SK
            
            
               Úradný vestník Európskej únie
            
            
               C 161/45
            
         
      Žaloba podaná 27. februára 2020 – IR/Komisia
      (Vec T-131/20)
      (2020/C 161/57)
      Jazyk konania: angličtina
      
         Účastníci konania
      
      
         Žalobca: IR (v zastúpení: S. Pappas a A. Pappas, lawyers)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie generálneho riaditeľa pre zamestnanosť, sociálne záležitosti a začlenenie nachádzajúce sa v emaile z 2. júla 2019 príslušného korešpondenta pre ľudské zdroje, ktorým bola zamietnutá žiadosť Európskeho strediska pre rozvoj odborného vzdelávania (Cedefop) o tretie predĺženie vyslania žalobcu;
               
            
                  —
               
               
                  zrušil rozhodnutie z 23. januára 2020 menovacieho orgánu, ktorým zamietol sťažnosť podanú žalobcom podľa článku 90 ods. 2 služobného poriadku;
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na údajnej nezrovnalosti v konaní pred podaním žaloby, ktoré neviedlo k riadnemu preskúmaniu napadnutého rozhodnutia z 2. júla 2019 menovacím orgánom.
               
            
                  2.
               
               
                  Druhý žalobný dôvod je založený na hmotnoprávnom a procesnoprávnom porušení článku 38 služobného poriadku.
               
            
                  3.
               
               
                  Tretí žalobný dôvod je založený na údajnom porušení všeobecnej zásady povinnosti starostlivosti, ako súčasti práva na riadnu správu vecí verejných s prihliadnutím na nezohľadnenie všetkých skutkových okolností prípadu a na nedostatočné odôvodnenie.
               
            
                  4.
               
               
                  Štvrtý žalobný dôvod je založený na údajnom porušení práva na ochranu rodiny zaručeného v článku 33 Charty základných práv Európskej únie.